[image: image1.png]%)




 МИНИСТЕРСТВО НА ЗЕМЕДЕЛИЕТО И ХРАНИТЕ
  ЮГОИЗТОЧНО ДЪРЖАВНО ПРЕДПРИЯТИЕ ________________________________________________________________
       Адрес: гр.Сливен, ПК 8800, ул. „Орешака” № 15А, тел. 044/ 62 29 21, факс 044/ 62 20 77, e-mail: uidp@uidp-sliven.com
ТРЪЖНА ДОКУМЕНТАЦИЯ

За участие в процедура търг с тайно наддаване за отдаване под наем на ОБЕКТ № 7, включващ поземлени имоти в горски територии - частна държавна собственост, заети от горскоплодни дървесни видове, в териториалния обхват на дейност на „Югоизточно държавно предприятие” ДП, на територията на ТП „ДЛС Тунджа” 
С Ъ Д Ъ Р Ж А Н И Е: 
1.
Препис от заповед № РД-10-220/11.06.2026 г. на директора на ЮИДП ДП;
2.
Тръжни условия;
3.
Приложение № 1 – Заявление за участие;
4.
Приложение № 2 – Ценово предложение;
5.
Приложение № 3 – декларация (само за юридически лица) относно липсата на обстоятелствата по т. 1.1 - т. 1.3 на Раздел VI от тръжните условия;
6.
Приложение № 4 – декларация относно обстоятелствата по т. 1.4 - 1.6 и т. 3 на Раздел VI от тръжните условия;
7.
Приложение № 5 – декларация относно обстоятелствата по т. 1.7 на Раздел VI от тръжните условия;
8.
Приложение № 6 – проект на договор за наем на поземления имот;
9. Приложение №7 - декларация по образец относно обстоятелствата по т.2.1, т. 2.2, т. 2.3., т. 2.4., т. 2.5., т. 2.6., т. 2.7., т. 2.8., на Раздел VІ от тръжните условия.
10. Скици на поземлените имоти.
Цена на тръжна документация: 30,68 (тридесет евро и шестдесет и осем евроцента) с вкл. ДДС/60,00 (шестдесет) лева с вкл. ДДС /
гр. Сливен, 2026 год.

У С Л О В И Я
ЗА ПРОВЕЖДАНЕ НА ТЪРГ С ТАЙНО НАДДАВАНЕ ЗА ОТДАВАНЕ ПОД НАЕМ НА ОБЕКТ № 7, С ВКЛЮЧЕНИ ПОЗЕМЛЕНИ ИМОТИ - ГОРСКИ ТЕРИТОРИИ ЧАСТНА ДЪРЖАВНА СОБСТВЕНОСТ,
I .ПРЕДМЕТ НА ТЪРГА
Процедура за провеждане на търг с тайно наддаване за отдаване под наем, за срок от 5 /пет/ години на ОБЕКТ № 7, включващ поземлени имоти в горски територии - частна държавна собственост, заети от горскоплодни дървесни видове, в териториалния обхват на дейност на „Югоизточно държавно предприятие” ДП /ЮИДП ДП/, на територията на ТП „ДЛС Тунджа”, както следва:
1. ПИ с идентификатор № 32771.470.197 с площ 70,043 дка, находящ се в землището на с. Иречеково, общ. Стралджа, обл. Ямбол, съгласно скица - проект № 15 – 110330/05.02.2024 г. издадена от СГКК – гр. Ямбол, попадащ в отдел 152, подотдел „к“.

2. ПИ с идентификатор № 32771.470.198 с площ 42.578 дка, находящ се в землището на с. Иречеково, общ. Стралджа, обл. Ямбол, съгласно скица - проект № 15 – 110360/05.02.2024 г. издадена от СГКК – гр. Ямбол, попадащ в отдел 152, подотдели „п“.

3. ПИ с идентификатор № 32771.470.199 с площ 82.472 дка, находящ се в землището на с. Иречеково, общ. Стралджа, обл. Ямбол, съгласно скица - проект № 15 – 110374/05.02.2024 г. издадена от СГКК – гр. Ямбол, попадащ в отдел 152, подотдели „к“.

4. ПИ с идентификатор № 47682.841.124, с площ – 172,952 дка, находящ се в м. „Лисичкина поляна”, землището на село Межда, Община Тунджа, съгласно скица - проект № 15 – 103337/02.02.2024 г. издадена от СГКК – гр. Ямбол, попадащ в отдел 12, подотдели „м“.

 II.ВИД НА ТЪРГА
Търг с тайно наддаване по реда на глава V от ППЗДС.

 ІII. НАЧАЛНА ТРЪЖНА ЦЕНА
ОБЩАТА началната годишна наемна цена, определена съгласно експертни оценки, изготвени от „Булкарго“ ООД с лицензиран експерт – оценител: инж. Здравка Ангелова Дейкова, притежаваща сертификат за оценителска правоспособност за оценка на поземлени имоти в горски територии с рег. № 820100040/16.08.2011 г., издаден от Камара на независимите оценители в България и утвърдена със заповед № РД 49-27/16.02.2026 г. на Министъра на земеделието и храните, за обект № 7, е в размер на 8060,52 (осем хиляди и шестдесет евро и петдесет и два евроцента) без ДДС, съответно 15 765,00 (петнадесет хиляди седемстотин шестдесет и пет лева) без ДДС 

IV. ДЕПОЗИТ
Депозитът за участие за обект № 7, е в размер на 806,05 (осемстотин и шест евро и пет евроцента), съответно 1576,50 (хиляда петстотин седемдесет и шест лева и петдесет стотинки) без ДДС, вносим по банков път по сметка: IBAN: BG70UBBS81551001334529, BIC: UBBSBGSF при „ОББ“ АД, в срок до 17.00 часа на деня предхождащ провеждането на търга.
   1. Внесените депозити на отстранените и на не спечелилите участници се освобождават в срок от 3 работни дни след изтичане на срока за обжалване на заповедта за определяне на резултатите от търга.

   2. Депозитите на спечелилия търга и на класирания на второ място се задържат до сключване на договора.

   3. При прекратяване на процедурата депозитите на всички кандидати се освобождават в срок от 3 работни дни след изтичането на срока за обжалване на заповедта за прекратяване.

   Възложителят освобождава депозита по т. 1., 2. и 3., без да дължи лихви за периода, през който средствата законно са престояли при него.

  
4. Внесените депозити се задържат и не се връщат, когато кандидатът в процедура: 

4.1. оттегли заявлението си за участие си след изтичане на срока за подаване на заявленията;
4.2. обжалва заповедта за определяне на резултатите от търга - до решаване на спора;
4.3. е определен за сключване на договор, но откаже да заплати предложената от него цена.

 V. ОГЛЕД
Оглед на Обект № 7, предмет на търга, може да се извършва всеки работен ден от 08.30 часа до 17.00 часа в срок до деня предхождащ провеждане на търга, след представяне на документ за закупена тръжна документация, в присъствието на представител на ТП „ДЛС Тунджа“, като разходите за оглед са за сметка на участника. 
VI. УЧАСТНИЦИ В ТЪРГА
1. До участие в търга се допускат както физически, така и юридически лица, които трябва да отговарят на следните изисквания:

1.1. не са лишени от право да упражняват търговска дейност;

1.2. не са обявени в несъстоятелност и не се намират в производство за обявяване в несъстоятелност;

1.3.не се намират в производство по ликвидация или в производство по обявяване в ликвидация;

1.4.нямат парични задължения към държавата, установени с влязъл в сила акт на компетентен орган или задължения към осигурителните фондове, освен ако компетентният орган е допуснал разсрочване или отсрочване на задълженията;
1.5. нямат изискуеми парични задължения към „Югоизточно държавно предприятие“ ДП – централно управление и териториалните му поделения;
1.6. не са свързани лица с директора на „Югоизточно държавно предприятие” ДП и ТП „ДЛС Тунджа” или със служители на ръководна длъжност в ЦУ на „ЮИДП” ДП и в  ТП „ДЛС Тунджа“ по смисъла на § 1, т. 13 от допълнителните разпоредби на Закона за публичното предлагане на ценни книжа и § 1, т. 8  от Допълнителните разпоредби на Законa за противодействие на корупцията сред лица, заемащи публични длъжности;
1.7. са извършили оглед на ОБЕКТА, предмет на търга и са съгласни със специфичните условия към участниците в търга;
2. Специфични условия към участниците в процедурата: Участниците в търга декларират съгласието си, относно спазването на следните специфични условия:
2.1. Поземлените имоти, включени в обект № 7, подлежащи на отдаване под наем да се ползват само по предназначение, без право да се пренаемат и да се ползват съвместно по договор с трети лица.
2.2. участникът, определен за спечелил търга се задължава да не променя функциите на имотите, включени в обект № 7, предмет на наема, да не възпрепятства осъществяването на други дейности в тях, както и да не уврежда почвите;
2.3. Забранa за употреба на пестициди, минерални, листоподхранващи и микроторове, както и на биологично активни вещества, които не са получили биологична и токсикологична регистрация от специализираните комисии и съвети на Министерството на земеделието и храните, Министерството на здравеопазването и Министерството на околната среда и водите. 
2.4. Забрана за използване на органични утайки от промишлени и други води и битови отпадъци за внасяне в земеделските земи без разрешение от специализираните органи на Министерството на земеделието и храните.
2.5. Забрана за унищожаване или промяна на изградени противоерозионни и хидромелиоративни съоръжения без изрично съгласие на съответните държавни органи;
2.6. Не могат да се използват за напояване води, които съдържат вредни вещества и отпадъци над допустимите норми.

2.7.  Продуктите за растителна защита се пускат на пазара и се употребяват, когато са разрешени със заповед на изпълнителния директор на Българската агенция по безопасност на храните.
2.8.  Спазват правилата за добра земеделска практика съгласно действащото законодателство.
3. Свързани лица по смисъл на § 1а, т. 6 от Допълнителните разпоредби на Закона за държавната собственост не могат да са самостоятелни кандидати или участници в настоящата тръжна процедура, съгласно разпоредбата на чл. 19а от ЗДС.
4. В търга кандидатите участват лично или чрез свой упълномощен представител.
5. Участниците в търга или техни упълномощени представители могат да присъстват при отваряне и разглеждане на ценовите предложения от комисията.
6. Едно лице може да представлява само един кандидат в процедурата.
VII. ДОКУМЕНТИ ЗА УЧАСТИЕ В ТЪРГА
1. Документите, които кандидатите е необходимо да представят, за да бъдат допуснати до участие в търга са следните: 

1.1. заявление за участие по образец – приложение № 1;
1.2. посочване на Единен идентификационен код (ЕИК) за регистрация в Търговския регистър и регистъра на юридическите лица с нестопанска цел – за юридическите лица вписани в ТРРЮЛНЦ или посочване на код по БУЛСТАТ- за юридически лица вписани в регистър БУЛСТАТ;
1.3. документ за закупени тръжни книжа (заверено копие от кандидата или оригинал);
1.4. документ за платен депозит (заверено копие от кандидата или оригинал);

1.5. декларация по образец - приложение № 3 (само за юридически лица) за липса на обстоятелствата по т.т. 1.1, 1.2 и 1.3 от раздел VI от настоящите условия;

1.6. декларация по образец - приложение № 4 за липса на обстоятелствата по т. 1.4, 1.5, 1.6 и т. 3 от раздел VI от настоящите условия;

1.7. декларация по образец - приложение № 5 за извършване на оглед на имота и запознаване с тръжната документация;

1.8. ценово предложение - приложение № 2;

1.9. проект на договор, страниците на който са подписани от кандидата в търга - приложение № 6;

1.10. нотариално заверено пълномощно - необходимо е когато кандидатът не участва лично, а чрез свой упълномощен представител.

1.11. декларация по образец относно обстоятелствата по т.2.1, т. 2.2, т. 2.3., т. 2.4., т. 2.5., т. 2.6., т. 2.7., т. 2.8., на Раздел VІ от настоящите условия – Приложение №7
2. Физическите лица, които не са търговци представят документите, посочени в настоящия раздел VII, в т. 1.1, 1.3, 1.4, 1.6, 1.7, 1.8, 1.9, 1.10 (когато е приложимо) и т.1.11.
3. Когато кандидатите са представили копие на документи, заверени от тях, те са длъжни да носят в себе си оригиналите на тези документи и да ги представят на членовете на комисията при поискване. 
Документите представени за участие в търга не се връщат на кандидата.

VIII. ДЕПОЗИРАНЕ НА ДОКУМЕНТИ ЗА УЧАСТИЕ

1. Кандидатите за участие в търга се регистрират чрез подаване на заявление за участие за обект № 7, предмет на търга ведно с необходимите документи, описани в раздел VII от настоящите условия. Документите за участие в търга се поставят в запечатан непрозрачен плик. Ценовото предложение се представя в отделен запечатан непрозрачен плик с надпис „Предлагана цена” и се поставя в плика със заявлението за участие.
Кандидатите могат да подадат само едно ценово предложение за ОБЕКТА, предмет на търга. При нарушение на това правило комисията го отстранява от участие, а внесеният от него депозит се задържа.

2. Документи за участие се депозират в деловодството на ЦУ на „ЮИДП“ ДП, с адрес: гр.Сливен, ул. „Орешак” № 15 А - всеки работен ден от 08:30 часа до 17:00 часа в срок до деня, предхождащ провеждането на търга, като се подават лично или чрез упълномощен представител, както и по пощата с препоръчано писмо с обратна разписка.
3. Върху плика с документите за участие в търга се посочва името на участника, адрес за кореспонденция, телефон, а при възможност факс или електронен адрес, както и предмета на търга, съгласно тръжната документация. Ако предложението е изпратено по пощата с препоръчано писмо, същото трябва да е постъпило в деловодството на ЦУ на „ЮИДП“ ДП, най-късно до 17:00 часа на деня, предхождащ провеждането на търга.

4. При приемане на документи за участие върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

5. Не се приемат и се връщат незабавно на кандидатите документи за участие, които са представени след изтичането на крайния срок или са в незапечатан, прозрачен или в скъсан плик. Тези обстоятелства се отбелязват в съответния входящ регистър.

6. Срокът на депозиране на документите за участие в повторния търг е до 17:00 ч. на деня, предхождащ провеждането на повторния търг. Не се приемат и се връщат незабавно на кандидатите тръжните документи, които са представени след изтичане на крайния срок.

Заявлението се счита за редовно подадено, в случай че е реално постъпило в деловодството на поделението в срока, определен за подаването му.

IX. РАЗНОСКИ ПО ТЪРГА
Всеки участник поема всички разноски по изготвянето на документите и представянето им, независимо от изхода на търга. Представените от кандидатите документи за участие в търга не се връщат.
X. ПРОЦЕДУРА ПО ПРОВЕЖДАНЕ НА ТЪРГА
Търгът ще се проведе на 14.10.2026г. от 10:00 часа в административната сграда на ЦУ на „Югоизточно държавно предприятие” ДП,  с адрес: гр. Сливен, ул. „Орешак” № 15А, заседателна зала.
При възникване на обстоятелства, които правят невъзможно откриването на търга или неговото приключване, се насрочва повторен търг, който да се проведе на 03.11.2026г. от 10:00 часа в административната сграда на ЦУ на „Югоизточно държавно предприятие” ДП,  с адрес: гр. Сливен, ул. „Орешак” № 15А, заседателна зала. Повторният търг се провежда при същите условия както първоначалния.
В деня и часа, определени за провеждането на търга, председателят на комисията проверява присъствието на членовете й и обявява откриването на процедурата. На заседанието на комисията могат да присъстват участниците в търга или техни упълномощени представители.
Лицата, които са упълномощени от кандидатите, подали заявления за участие, се явяват и легитимират пред тръжната комисия чрез представяне на документ за самоличност и документ, удостоверяващ представителната власт.

Търгът с тайно наддаване може да се проведе, в случай че поне един кандидат е подал заявление за участие, отговарящо на нормативните и тръжните условия за провеждане на търга.
Комисията проверява редовността на подадените заявления и отбелязва в протокола входящите им номера и имената или наименованията на участниците. Ако документите на участник не отговарят на изискванията от настоящите условия, същият не се допуска до по-нататъшно участие в търга. Това се съобщава на присъстващите и се вписва в протокола от работата на комисията. Председателят съобщава на присъстващите кандидати кои от тях се допускат до участие в търга, кои се отстраняват, както и причините за отстраняването им.

Следва отварянето на пликовете с ценовите предложения по реда на постъпването им, съгласно входящия регистър. Ценовите предложения се подписват най-малко от трима членове на комисията, съгласно чл. 53, ал. 2 от Правилника за прилагане на Закона за държавната собственост (ППЗДС).
Редовно подадените ценови предложения на допуснатите до този етап участници се класират от комисията в низходящ ред, според размера на предложената от тях цена, съгласно чл. 54, ал. 1 от ППЗДС. Търгът се печели от участника предложил най-висока цена. Председателят на комисията обявява пред всички присъстващи участникът, спечелил търга, както и цената, която е предложил и закрива търга.

За провеждането на търга и за резултатите от него комисията съставя протокол, в който се посочват входящите номера на заявленията за участие на кандидатите, имената или наименованията им, платежните документи за внесените депозити, други обстоятелства по редовността на подадените документи и предложените цени в съответствие с разпоредбата на чл. 53, ал. 1 от ППЗДС.

В случай че двама или повече участници са предложили еднаква най-висока цена, председателят на комисията обявява резултата, вписва го в протокола и определя срок за провеждането на явен търг между тези участници. 

Председателят на комисията уведомява писмено участниците, предложили еднаква най-висока цена, за деня и часа за провеждането на явния търг. Явният търг се провежда по реда на чл. 47-50 от ППЗДС, като наддаването започва от предложената от тях цена, при стъпка на наддаване в размер на 10 (десет) на сто от тази цена, съгласно разпоредбата на чл. 54, ал. 4 от ППЗДС. Резултатите от проведения търг с явно наддаване се отразяват в протокола за работата на комисията.

ХI. СКЛЮЧВАНЕ НА ДОГОВОР.
1. Договорът за наем се сключва за срок от 5 (пет) години, по следния ред:

1.1. Въз основа на резултатите от търга, директорът на „Югоизточно държавно предприятие“ ДП, издава заповед, с която определя участника спечелил търга, класираният на второ място, цената и условията на плащането в съответствие с разпоредбата на чл. 55, ал. 1 от ППЗДС.

1.2. Заповедта по т. 1.1. се издава в 7-дневен срок от датата на провеждане на търга и след одобрението й от министъра на земеделието и храните се съобщава на участниците в търга по реда на Административнопроцесуалния кодекс.

1.3. Заинтересуваните участници могат да обжалват заповедта по т. 1.1 по реда на Административнопроцесуалния кодекс в 14-дневен срок от съобщаването й. 

1.4. Заповедта по т. 1.1 се обявява на видно място в сградата на ЮИДП ДП и в сградата на ТП „ДЛС Тунджа”, и на интернет страниците им.

1.5. Договорът за наем се сключва в 14-дневен срок от датата, на която спечелилият търга участник е получил съобщението, че заповедта за избора му е влязла в сила. Участникът спечелил търга се задължава преди подписването на договора да внесе по банкова сметка първата дължима годишна наемна вноска, както и гаранция за изпълнение на договора в размер на една годишна наемна вноска. Гаранцията за изпълнение на договора се освобождава след прекратяването му и заплащането на всички дължими суми по него.
1.6. Когато спечелилият търга участник не се яви в срок да подпише договора за наем, и да заплати предложената от него годишна наемна цена, се приема, че се е отказал от сключването на сделката. В този случай внесеният от него депозит за участие в търга не се връща, съгласно разпоредбата на чл. 50, ал. 2 от ППЗДС.
1.7. В случая по т. 1.6. директорът на „Югоизточно държавно предприятие“ ДП може да прекрати търга или да определи за наемател участника, предложил следващата най – висока цена, съгласно чл. 57, ал. 3 от ППЗДС, който в срок от 14 дни от уведомяване за отказа на спечелилия участник е длъжен да подпише договора за наем. 
1.8. Въз основа на влязлата в сила заповед по т.1.1 директорът на „Югоизточно държавно предприятие“ ДП или упълномощено от него лице сключва договор за наем. 
2. С договора за наем се определят редът за предаване и приемане на имотите, правата и задълженията на страните, наемната цена, срокът, отговорността при неизпълнение и други условия. 

Процедурата е разработена при спазване на основните принципи и изисквания, залегнали в Закона за горите, Закона за държавната собственост и Правилника за неговото приложение. За неуредените в настоящите условия въпроси се прилагат разпоредбите на посочените нормативни актове.

